અમેરિકાના રાષ્ટ્ર પ્રમુખ ડોનાલ્ડ ટ્રમ્પના સ્વાગત માટે આખી ગુજરાત સરકાર છેલ્લા એક મહિનાથી ધંધે લાગી ગઈ છે, અગાઉ નક્કી થયેલા કાર્યક્રમ પ્રમાણે ટ્રમ્પની અમદાવાદ મુલાકાત દરમિયાન તેઓ મોટેરા સ્ટેડિયમ અને ગાંધી આશ્રમની મુલાકાત લેવાના હતા, પરંતુ છેલ્લા ૨૪ કલાકથી ચિત્ર અસ્પષ્ટ થયું છે અને ટ્રમ્પ ગાંધી આશ્રમ આવવાને બદલે મોટેરા સ્ટેડિયમથી સીધા આગ્રા તાજમહેલ જોવા જશે તે પ્રકારની માહિતી મળી રહી છે.